# Nelly Omar

Nilda Elvira Vattuone (Guaminí, 10 de setembre de 1911 - Buenos Aires, 20 de desembre de 2013), més coneguda en l'àmbit artístic pel seu pseudònim Nelly Omar, va ser una cantant, actriu i compositora argentina de tango i folklore.
A pesar que va iniciar la seva carrera artística el 1924, el seu període d'esplendor va ocórrer en els anys 1930 i 1940, en els quals es va destacar per les seves versions de «Callecita mia», «Solo para tí», «Latido tras latido» i «Intriga y pasión». Se li va atribuir l'apel·latiu de «La Gardel con polleras» per la seva qualitat de veu i estil interpretatiu en el cant. Paral·lelament va desenvolupar una breu carrera cinematogràfica en pel·lícules com Canto de amor (1940), Melodias de América (1942) i Mi vida por la tuya (1951). Va mantenir una relació sentimental amb el compositor Homero Manzi, que li va dedicar el tango «Malena» encara que Omar va assegurar que «Sud» i «Solament ella» també estan inspirats en ella.
El 1955, després que el govern de Juan Domingo Perón fos enderrocat en la Revolució Libertadora de 1955, Omar va haver d'exiliar-se i abandonar la seva professió temporalment. Cap a la dècada de 1960 va tornar de nou a Argentina i va continuar actuant esporàdicament fins que la seva carrera va ressorgir en els anys de 1990.
Va rebre múltiples premis i honors cap al final de la seva vida, com la designació de Ciutadana il·lustre de la Ciutat de Buenos Aires el 1996 i Ambaixadora del Tango en 2010. També va rebre altres premis com l'Arrel en 2007, el Clarín Espectacles en 2009 i el Pablo Podestá en 2010.

## Filmografia

* 1940: Canto de amor
* 1942: Melodías de América
* 1951: Mi vida por la tuya
* 2008: Café de los maestros
* 2014: Nelly Omar Cantora Nacional (en pre producción)

## Discografia parcial
### Principals àlbums

* 1972: "Farol de los gauchos" - ODEON
* ????: "Misterio... y canción" - RCA
* ????: "La voz diferente" - RCA
* ????: "Nelly Omar" - EMBASSY
* 1977: "Desde el alma" - EMBASSY
* 1978: "Tristeza criolla" - EMBASSY
* 1981: "Colección Musical - Rosa de otoño - Francisco Canaro canta Nelly Omar" - EMI ODEON
* 1989: "Nelly Omar con las guitarras de José Canet" - MAGENTA
* 1994: "La mariposa" - MAGENTA
* 1994: "El día que me quieras" - DISGAL S.A.
* ????: "Nelly Omar y su conjunto de guitarras" - MAGENTA
* ????: "Lo mejor de Nelly Omar" - GALATEA
* 1998: "Por la luz que me alumbra" - MAGENTA
* 2003: "Por la luz que me alumbra" - MAGENTA
* 2004: "Florencio Fiorentino / Nelly Omar" - EL BANDONEON
* 2005: "La Gardela" - SONY/BMG
* ????: "Catedral al sur"
* 2007: "La criolla" - POL
* 2007: "Desde entonces" - EMI ODEON
* 2007: "Nelly Omar DVD/CD" - MAGENTA
* 2007: "El día que me quieras" - MAGENTA
* 2009: "Temas radiales, Vol.1" - DISTRIBUIDORA BELGRANO NORTE
* 2009: "Sentimiento gaucho" - MAGENTA
* 2011: "Nobleza de arrabal" - MAGENTA
* 2011: "Desde el alma" - MAGENTA
* 2011: "Muchacho" - MAGENTA
* 2011: "Temas radiales, Vol.2" - DISTRIBUIDORA BELGRANO NORTE

## Referències

* ↑ Pinsón, Néstor. «Nelly Omar». Argentina: Todo Tango. Arxivat de l'original el 2011-11-16. [Consulta: 19 novembre 2011].
* ↑ del Priore, Oscar. «Nelly Omar». Argentina: Terapia Tanguera, 1994. Arxivat de l'original el 2017-01-16. [Consulta: 19 novembre 2011].
* ↑ Pinsón, Néstor. «Héctor Mauré». Todo Tango. Arxivat de l'original el 2013-10-29. [Consulta: 26 octubre 2013].
* ↑ (Göttling 2005, p. 75)

## Bibliografia
### Bibliografia consultada

* Göttling, Jorge (2005), Tita Merello, Argentina: Clarín, ISBN 950-782-659-9
* Blanco Pazos, Roberto (2008), Diccionario de Actrices del Cine Argentino (1933-1997) Segunda Edición, Argentina: Sudamericana, ISBN 978-950-05-1787-4

### Bibliografia addicional

* Göttling, Jorge (2005). Nelly Omar (13 edición). Argentina: Clarín. ISBN 9789507826665.
* Pau Pedrón, Antonio (2001). Música y poesía del tango. Argentina: Trotta. ISBN 9788481644593.
* dos Santos, Estela (1972). Centro Editor de América, ed. Las mujeres del tango. Argentina.